Die Stade de la Mosson is die tuisveld van die Franse sokkerklub van Montpellier: Montpellier Hérault Sport Club. Die stadion se naam is afkomstig van die nabygeleë Mossonrivier. Dit het 'n kapasiteit van 35 500 sitplekke. Die stadion wat hoofsaaklik aan sokker toegewy word, word ook vir rugby gebruik. Sedert die FIFA Sokker-Wêreldbekertoernooi in 1998 is die amptelike naam van die stadion Stade le Mosson-Mondial 98.
2.2 Rugbywêreldbeker 2007
Met die stadion se inhuldiging in 1972 het die stadion wat tussen die ZUP toring en die Mosson rivier geleë is nie na veel gelyk nie. Dit was bloot 'n grasvierkant waar die klein klub AS Paillade gespeel het.
Die klub het in die 75-76 seisoen tot die derde divisie gestyg. Die klub het hierop voortgebou deur Olympique de Marseille uit die finale 32 uit te skakel. Hierna is die stadion vergroot en die aantrekkamers verbeter (die werk is binne drie weke voltooi). Op 13 Maart 1977 het 18 000 toeskouers aanskou hoe die klub hulle bure en tradisionele vyande Nîmois in die finale 16 geklop het. Die nuwe stadium is hierna beslis in die plek van stade Richter gebruik. La Mosson het 'n reputasie as 'n cauldron opgebou. Met tye het ondersteuners wat nie kaartjies kon bekostig nie ure voor wedstryde in bome geklim om die prestasies van die manne van Kader Firoud te volg.
In 1988 met die klub se promosie na die eerste divisie, is die stadion verder vergroot om sitplek aan 23 500 te verskaf in lyn met die sport prestasies van die klub. Met die gebruik van die stadion tydens die FIFA Sokker-Wêreldbekertoernooi in 1998 is die klub tot sy huidige grootte vergroot tot 'n kapasiteit van 35 500 sitplekke.
Rugby word ook by die stadion gespeel en vele belangrike wedstryd van die finale fases van die Franse kampioenskap is al daar gehou. Vir die Rugbywêreldbeker 2007 is verdere verbetering aan die stadion aangebring insluitend beter beligting en kleedkamers.
Vyf poelwedstryde en 'n agste-eindrondte wedstryd is tydens die FIFA Sokker-Wêreldbekertoernooi in 1998 by die Stade de la Mosson gehou. Dit het ingesluit die wedstryde tussen Marokko - Noorweë, Paraguay - Bulgarye, Italië - Kameroen, Colombia - Tunisië, Duitsland - Iran en Duitsland - Meksiko in die uitklop stadium. Ander internasionale sokker wedstryde was die tussen Brasilië - Algerië (2-0) op 22 Augustus 2007 (Amical). Die Franse sokkerspan het reeds vier keer op die stadion gespeel; teen RFA,